ระเบียบกระทรวงมหาดไทยระเบียบกระทรวงมหาดไทยว่าด้วยการดำเนินงานหอกระจายข่าวประจำหมู่บ้านและชุมชนพ.ศ.๒๕๔๗ เพื่อให้ประชาชนในหมู่บ้านและชุมชนได้รับทราบข้อมูลข่าวสารและบริการสาธารณะที่อยู่ในอำนาจหน้าที่ขององค์กรปกครองส่วนท้องถิ่นและของรัฐอย่างรวดเร็ว กว้างขวาง เสมอภาค และเท่าเทียมกันอันจะเป็นประโยชน์ต่อการพัฒนาท้องถิ่นเศรษฐกิจ สังคม การเมืองการปกครองและการเสริมสร้างความเข้มแข็งแก่ประชาคมหมู่บ้านและชุมชนด้านการบริหาร การพัฒนาและตรวจสอบการดำเนินงานขององค์กรปกครองส่วนท้องถิ่นและของรัฐอาศัยอำนาจตามความในมาตรา๗๗ แห่งพระราชบัญญัติเทศบาล พ.ศ. ๒๔๙๖ มาตรา ๖แห่งพระราชบัญญัติระเบียบบริหารราชการเมืองพัทยา พ.ศ. ๒๕๔๒ และ มาตรา ๕แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗รัฐมนตรีว่าการกระทรวงมหาดไทยจึงออกระเบียบ ดังต่อไปนี้ข้อ ๑ ระเบียบนี้เรียกว่า ระเบียบกระทรวงมหาดไทยว่าด้วยการดำเนินงานหอกระจายข่าวประจำหมู่บ้านและชุมชน พ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับ หรือคำสั่งอื่นใดซึ่งขัดหรือแย้งกับระเบียบนี้ ให้ใช้ระเบียบนี้แทนหมวด๑ข้อความทั่วไป ข้อ ๔ ในระเบียบนี้องค์กรปกครองส่วนท้องถิ่นหมายความว่า เทศบาล เมืองพัทยา และองค์การบริหารส่วนตำบล ยกเว้นองค์การบริหารส่วนจังหวัด และกรุงเทพมหานครสภาท้องถิ่นหมายความว่า สภาเทศบาล สภาเมืองพัทยา และสภาองค์การบริหารส่วนตำบลหอกระจายข่าวหมายความว่าเครื่องมือสื่อสารที่รัฐหรือองค์กรปกครองส่วนท้องถิ่นจัดสร้างขึ้นในการกระจายเสียงในหมู่บ้านชุมชน เพื่อเผยแพร่ประชาสัมพันธ์ข้อมูลข่าวสารและการบริการสาธารณะที่อยู่ในอำนาจหน้าที่ขององค์กรปกครองส่วนท้องถิ่นและของรัฐให้ประชาชนได้รับประโยชน์รวมทั้งเผยแพร่ความคิดเห็นความต้องการของประชาชนในท้องถิ่นในด้านการบริหารการพัฒนาและตรวจสอบการดำเนินงานขององค์กรปกครองส่วนท้องถิ่นและของรัฐข่าวหมายความว่า ข้อมูลข่าวสารที่เกี่ยวข้องกับการบริการสาธารณะที่อยู่ในอำนาจหน้าที่ขององค์กรปกครองส่วนท้องถิ่นและของรัฐ รวมทั้งข้อมูลข่าวสารของประชาชนในท้องถิ่น หรือของรัฐที่สื่อให้ประชาชนในหมู่บ้านชุมชุนทราบเป็นการทั่วไปผู้ประกาศข่าวหมายความว่า ประชาชนในหมู่บ้านและชุมชน ซึ่งมีคุณสมบัติตามที่กำหนด ข้าราชการพนักงานเทศบาล พนักงานเมืองพัทยา พนักงานองค์การบริหารส่วนตำบลหรือลูกจ้างขององค์กรปกครองส่วนท้องถิ่นนั้นซึ่งได้รับการคัดเลือกจากคณะกรรมการบริหารการดำเนินงานหอกระจายข่าวประจำหมู่บ้านและชุมชนและองค์กรปกครองส่วนท้องถิ่นเห็นชอบและแต่งตั้งผู้บริหารท้องถิ่นหมายความว่า นายกเทศมนตรี นายกเมืองพัทยา และนายกองค์การบริหารส่วนตำบลข้อ ๕ให้ปลัดกระทรวงมหาดไทยรักษาการตามระเบียบนี้โดยมีอำนาจตีความและวินิจฉัยปัญหา กำหนดข้อบังคับ หลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้ในกรณีที่มีเหตุจำเป็นให้ผู้ว่าราชการจังหวัดมีอำนาจยกเว้นหรือผ่อนผันการปฏิบัติตามระเบียบนี้ขององค์กรปกครองส่วนท้องถิ่นภายในเขตจังหวัดแล้วรายงานให้กระทรวงมหาดไทยทราบภายในสิบห้าวันนับแต่วันที่ยกเว้น หรือผ่อนผันหมวด๒คณะกรรมการบริหารการดำเนินงานหอกระจายข่าวประจำหมู่บ้านและชุมชน ข้อ ๖ให้มีคณะกรรมการบริหารการดำเนินงานหอกระจายข่าวประจำหมู่บ้านและชุมชนประกอบด้วย(๑) ปลัดเทศบาลปลัดเมืองพัทยา ปลัดองค์การบริหารส่วนตำบลหรือช่างโยธาขององค์กรปกครองส่วนท้องถิ่นนั้นๆหรือบุคคลอื่นที่องค์กรปกครองส่วนท้องถิ่นนั้นๆ มอบหมาย เป็นที่ปรึกษา(๒)ผู้ที่องค์กรปกครองส่วนท้องถิ่นมอบหมาย ไม่เกิน ๓ คน เป็นกรรมการ(๓)ประชาชนที่ประชาคมหมู่บ้านหรือชุมชนคัดเลือกตามจำนวนที่เห็นสมควรเป็นกรรมการให้คณะกรรมการบริหารการดำเนินงานหอกระจายข่าวประจำหมู่บ้านและชุมชนตาม(๒) และ (๓) คัดเลือกกันเองให้มีประธานหนึ่งคน รองประธานหนึ่งคนและเลขานุการหนึ่งคนคณะกรรมการตามวรรคหนึ่งมีหน้าที่ดูแลรักษาหอกระจายข่าวแจ้งองค์กรปกครองส่วนท้องถิ่นดำเนินการในกรณีหอกระจายข่าวชำรุดเสียหายจัดทำผังรายการผลิตข่าว คัดเลือกข่าวสารที่จะเผยแพร่ ควบคุมการเผยแพร่ข่าวสารคัดเลือกบุคคลที่มีคุณสมบัติเหมาะสมในหมู่บ้านหรือชุมชน ซึ่งอาจจะเป็นประชาชน ข้าราชการหรือพนักงานองค์กรปกครองส่วนท้องถิ่นหรือลูกจ้างขององค์กรปกครองส่วนท้องถิ่นนั้นเป็นผู้ประกาศข่าวประจำหมู่บ้านและชุมชนเสนอองค์กรปกครองส่วนท้องถิ่นแต่งตั้งเพื่อทำหน้าที่ในการประกาศข่าวประชาสัมพันธ์ข้อมูลข่าวสารที่ผ่านการกลั่นกรองของคณะกรรมการบริหารการดำเนินงานหอกระจายข่าวประจำหมู่บ้านและชุมชนแล้วรวมทั้งการรายงานผลการปฏิบัติงานและปัญหาอุปสรรคต่อองค์กรปกครองส่วนท้องถิ่นนั้นๆให้องค์กรปกครองส่วนท้องถิ่นที่มีหอกระจายข่าวอยู่ในเขตพื้นที่กำหนดระเบียบปฏิบัติและดำเนินการให้มีคณะกรรมการบริหารการดำเนินงานหอกระจายข่าวประจำหมู่บ้านและชุมชนตามความในข้อนี้ข้อ ๗ บุคคลที่องค์กรปกครองส่วนท้องถิ่นมอบหมายและบุคคลที่ได้รับการคัดเลือกจากประชาคมหมู่บ้านหรือชุมชน ตามความใน ข้อ ๖ (๒) และ๖ (๓) ตามลำดับ ต้องมีคุณสมบัติ ตาม (๑) ถึง (๕) และไม่มีลักษณะต้องห้ามตาม (๖)ถึง (๑๐) ดังต่อไปนี้(๑)มีสัญชาติไทยและมีอายุไม่ต่ำกว่า ยี่สิบปีบริบูรณ์(๒)มีภูมิลำเนาหรือถิ่นที่อยู่เป็นประจำ และมีชื่ออยู่ในทะเบียนบ้านในหมู่บ้านหรือชุมชนนั้นๆ ติดต่อกันมาแล้วไม่น้อยกว่า ๑๘๐ วัน(๓) มีความจงรักภักดีต่อชาติ ศาสนา พระมหากษัตริย์(๔) เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคม(๕)มีความเป็นกลางทางการเมือง(๖) เป็นภิกษุ สามเณรนักพรต หรือนักบวช(๗) เป็นผู้วิกลจริตจิตฟั่นเฟือนไม่สมประกอบ ติดยาเสพติดให้โทษ(๘)หูหนวกและเป็นใบ้ซึ่งไม่สามารถอ่านและเขียนหนังสือได้(๙) ต้องคำพิพากษาหรือคำสั่งที่ชอบด้วยกฎหมายให้จำคุกและถูกคุมขังอยู่โดยหมายของศาลหรือคำสั่งที่ชอบด้วยกฎหมาย(๑๐)เคยต้องคำพิพากษาหรือคำสั่งที่ชอบด้วยกฎหมายให้จำคุกตั้งแต่สองปีขึ้นไปและพ้นโทษมายังไม่ถึงห้าปีในวันที่องค์กรปกครองส่วนท้องถิ่นมอบหมายหรือวันที่ประชาคมหมู่บ้านหรือชุมชนดำเนินการคัดเลือกเว้นแต่ความผิดอันได้กระทำโดยประมาทข้อ ๘คณะกรรมการบริหารการดำเนินงานหอกระจายข่าวประจำหมู่บ้านและชุมชนอยู่ในวาระคราวละสองปีนับแต่วันที่ดำรงตำแหน่งข้อ ๙คณะกรรมการบริหารการดำเนินงานหอกระจายข่าวประจำหมู่บ้านและชุมชนพ้นจากตำแหน่งเมื่อ(๑) ครบกำหนดวาระ(๒) ตาย(๓)ลาออกโดยยื่นหนังสือลาออกต่อประธานคณะกรรมการบริหารการดำเนินงานหอกระจายข่าวประจำหมู่บ้านและชุมชนที่ตนดำรงตำแหน่งอยู่(๔)ย้ายออกจากหมู่บ้านหรือชุมชนนั้น(๕)ปรากฏภายหลังว่าขาดคุณสมบัติ หรือมีลักษณะต้องห้ามตามข้อ ๗(๖) กรณีที่กรรมการว่างลงเกินกว่ากึ่งหนึ่งให้กรรมการที่เหลือพ้นจากตำแหน่ง(๗)ต้องโทษจำคุกฐานกระทำความผิดในคดีอาญายกเว้นการกระทำความผิดลหุโทษหรือกระทำความผิดโดยประมาทข้อ ๑๐ให้มีการประชุมคณะกรรมการบริหารการดำเนินงานหอกระจายข่าวประจำหมู่บ้านและชุมชนอย่างน้อยเดือนละหนึ่งครั้งโดยต้องมีกรรมการเข้าประชุมไม่น้อยกว่ากึ่งหนึ่งจึงเป็นองค์ประชุมข้อ ๑๑ในการประชุมให้ที่ประชุมพิจารณาเฉพาะเรื่องที่อยู่ในระเบียบวาระการประชุมเท่านั้นข้อ ๑๒ มติที่ประชุมให้ถือเสียงข้างมากหากคะแนนเสียงเท่ากันให้ประธานเป็นผู้ชี้ขาดและให้ถือว่าเป็นที่สุดข้อ ๑๓ที่ปรึกษาของคณะกรรมการบริหารการดำเนินงานหอกระจายข่าวประจำหมู่บ้านและชุมชนมีสิทธิเข้าร่วมประชุมและมีสิทธิแสดงความคิดเห็นใดๆ ก็ได้แต่ไม่มีสิทธิออกเสียงลงมติข้อ ๑๔ให้ประธานคณะกรรมการบริหารดำเนินงานหอกระจายข่าวประจำหมู่บ้านและชุมชนส่งรายงานการประชุมให้ผู้บริหารองค์กรปกครองส่วนท้องถิ่นทราบภายใน ๑๕ วันนับแต่วันประชุมหมวด๓การบริหารการดำเนินงาน ข้อ ๑๕ให้คณะกรรมการบริหารการดำเนินงานหอกระจายข่าวประจำหมู่บ้านและชุมชนมีส่วนร่วมในการกำหนดพื้นที่การติดตั้งหอกระจายข่าวประจำหมู่บ้านและชุมชนรวมทั้งการควบคุมดูแลรักษาข้อ ๑๖การใช้หอกระจายข่าวที่เกี่ยวกับการเลือกตั้งต้องอยู่ภายใต้หลักเกณฑ์ที่คณะกรรมการการเลือกตั้งกำหนดและอยู่ภายใต้การควบคุมของคณะกรรมการบริหารการดำเนินงานหอกระจายข่าวประจำหมู่บ้านและชุมชนดังต่อไปนี้(๑) การขอใช้หอกระจายข่าวในการประชาสัมพันธ์หาเสียงเลือกตั้งจะต้องอนุญาตให้ผู้สมัครหรือผู้แทนผู้สมัครและพรรคการเมืองใช้บริการหอกระจายข่าวอย่างเป็นธรรมและเสมอภาคโดยได้รับความเห็นชอบจากคณะกรรมการการเลือกตั้งประจำจังหวัด(๒)การใช้หอกระจายข่าวเพื่อประชาสัมพันธ์ข้อมูลข่าวสารเกี่ยวกับการแนะนำคุณสมบัติของผู้สมัครหรือพรรคการเมืองต้องประชาสัมพันธ์ให้อย่างเป็นธรรมและทั่วถึง(๓)ในระหว่างที่มีการรณรงค์ประชาสัมพันธ์การเลือกตั้งให้ผู้ประกาศข่าวประจำหมู่บ้านและชุมชนใช้หอกระจายข่าวประกาศข่าวหรือประชาสัมพันธ์อย่างระมัดระวัง และเกิดความเป็นธรรม(๔)เปิดโอกาสให้นักเรียนนักศึกษาหรือเยาวชนในสถานศึกษาหรือองค์กรปกครองส่วนท้องถิ่นนั้น ใช้บริการหอกระจายข่าวเพื่อแสดงความคิดเห็น เช่น อ่านข่าว อ่านบทความหรือเรียงความเกี่ยวกับการประชาสัมพันธ์การเลือกตั้งข้อ ๑๗ ให้คณะกรรมการบริหารการดำเนินงานหอกระจายข่าวประจำหมู่บ้านและชุมชนคัดเลือกข่าวผลิตข่าว จัดรูปแบบรายการ โดยพิจารณาคัดเลือกเรื่อง ดังต่อไปนี้ประชาสัมพันธ์ให้ประชาชนรับทราบตามความเหมาะสม(๑)นโยบายของรัฐบาลและส่วนราชการ(๒)โครงสร้างการจัดองค์กรอำนาจหน้าที่และการดำเนินงานของรัฐ(๓) กฎ มติคณะรัฐมนตรีข้อบังคับ คำสั่ง หนังสือเวียน ระเบียบ แบบแผนที่ใช้บังคับเป็นการทั่วไป(๔)ผลการพิจารณาหรือคำวินิจฉัยที่มีผลโดยตรงต่อประชาชน(๕) แผนงาน โครงการและงบประมาณรายจ่ายประจำปีขององค์กรปกครองส่วนท้องถิ่นนั้น(๖)การบริการสาธารณะที่อยู่ในอำนาจหน้าที่ของจังหวัด อำเภอและองค์กรปกครองส่วนท้องถิ่นที่เกี่ยวข้องกับประชาชนในหมู่บ้านและชุมชน(๗)การขอความร่วมมือระหว่างราชการกับประชาชน หรือกิจกรรมที่ต้องการความคิดเห็นข้อเสนอแนะของประชาชนในหมู่บ้านและชุมชนเกี่ยวกับการบริหารการพัฒนาท้องถิ่นการดำเนินงานของรัฐหรือองค์กรปกครองส่วนท้องถิ่น เพลง บทความ สารคดีเกี่ยวกับการพัฒนาคุณภาพชีวิต และการพัฒนาอาชีพ เป็นต้น(๘) อื่นๆที่คณะกรรมการบริหารการดำเนินงานหอกระจายข่าวประจำหมู่บ้านและชุมชนพิจารณาแล้วเห็นว่าจะเป็นประโยชน์ต่อหมู่บ้านและชุมชนไม่ก่อให้เกิดความเสียหายแก่ราชการหรือบุคคลอื่นข้อ ๑๘กรณีที่รัฐบาลหรือส่วนราชการมีนโยบายที่จะประชาสัมพันธ์ให้ประชาชนรับทราบให้ผู้ว่าราชการจังหวัดแจ้งองค์กรปกครองส่วนท้องถิ่นดำเนินการประชาสัมพันธ์นโยบายนั้นข้อ ๑๙ห้ามมิให้ดำเนินการประชาสัมพันธ์ข่าวในลักษณะดังต่อไปนี้ ผ่านทางหอกระจายข่าว(๑)อาจก่อให้เกิดความเสียหายต่อสถาบันพระมหากษัตริย์(๒)อาจก่อให้เกิดความเสียหายต่อความมั่นคงของประเทศ ความสัมพันธ์ระหว่างประเทศความมั่นคงทางเศรษฐกิจหรือการคลังของประเทศ(๓)เป็นการกล่าวหาให้ร้ายกับบุคคล คณะบุคคล หรือผู้ใดอันจะก่อให้เกิดความเสียหายใดๆขึ้นภายหน้า(๔)อาจก่อให้เกิดอันตรายต่อชีวิต หรือความปลอดภัยของบุคคลหนึ่งบุคคลใด(๕)เป็นการรุกล้ำสิทธิส่วนบุคคลโดยไม่สมควรข้อ ๒๐ประชาชนในหมู่บ้านหรือชุมชนที่จะได้รับการพิจารณาคัดเลือกเป็นผู้ประกาศข่าวประจำหมู่บ้านและชุมชนต้องมีคุณสมบัติและไม่มีลักษณะต้องห้ามครบถ้วนตามข้อ ๗ (๒) ถึง ๗ (๑๐)และมีคุณสมบัติเพิ่มเติม ดังนี้(๑) มีสัญชาติไทยและอายุไม่น้อยกว่า ๑๘ ปีบริบูรณ์(๒)มีความรู้ไม่ต่ำกว่าระดับมัธยมศึกษาตอนต้น(๓) มีบุคลิกภาพและมนุษย์สัมพันธ์ เป็นที่ยอมรับจากประชาชน(๔)สนใจติดตามข่าวสารของทางราชการและประชาชนจากสื่อต่างๆ เป็นประจำข้อ ๒๑ ผู้ประกาศข่าวมีหน้าที่ความรับผิดชอบดังนี้(๑)เป็นตัวแทนของหมู่บ้าน ชุมชนและราชการในการประชาสัมพันธ์เผยแพร่ข้อมูลข่าวสารให้ประชาชนในหมู่บ้านและชุมชนทราบ(๒)พิจารณาคัดเลือกข่าว การผลิตข่าวและจัดรูปแบบรายการเสนอคณะกรรมการบริหารการดำเนินงานหอกระจายข่าวประจำหมู่บ้านและชุมชนให้ความเห็นชอบเป็นรายสัปดาห์หรือประจำเดือนเพื่อประกาศให้ประชาชนทราบ(๓)จัดกิจกรรมเพื่อส่งเสริมความรู้ ความเข้าใจ เรื่องโครงการ หรือผลงานของรัฐบาลโดยเฉพาะโครงการที่ต้องการความร่วมมือระหว่างราชการกับประชาชนหรือโครงการที่มีผลกระทบต่อประชาชนหรือองค์กร(๔)อำนวยความสะดวกในกรณีที่เจ้าหน้าที่ของรัฐประสานขอความร่วมมือในการประกาศเพื่อการประชุมนัดหมายในกิจการสาธารณประโยชน์(๕) อื่นๆตามที่คณะกรรมการบริหารการดำเนินงานหอกระจายข่าวประจำหมู่บ้านและชุมชนมอบหมายข้อ ๒๒ ผู้ประกาศข่าว มีวาระการดำรงตำแหน่งคราวละ๒ ปี นับแต่ได้รับการแต่งตั้ง และสถานภาพผู้ประกาศข่าวสิ้นสุดลงด้วยเหตุหนึ่งเหตุใด ดังต่อไปนี้(๑) ตาย(๒) ลาออกโดยยื่นหนังสือลาออกต่อประธานคณะกรรมการบริหารการดำเนินงานหอกระจายข่าวประจำหมู่บ้านและชุมชน(๓)ขาดคุณสมบัติหรือมีลักษณะต้องห้าม ตามข้อ ๒๐ (๔)กระทำการฝ่าฝืนระเบียบนี้และองค์กรปกครองส่วนท้องถิ่นมีคำสั่งให้ออกตามมติคณะกรรมการบริหารการดำเนินงานหอกระจายข่าวประจำหมู่บ้านและชุมชนเมื่อสถานภาพของผู้ประกาศข่าวสิ้นสุดลงตามความในข้อนี้ให้คณะกรรมการบริหารการดำเนินงานหอกระจายข่าวประจำหมู่บ้านและชุมชนพิจารณาคัดเลือกผู้ที่มีคุณสมบัติครบถ้วนตามความในข้อ๒๐เสนอองค์กรปกครองส่วนท้องถิ่นแต่งตั้งให้ทำหน้าที่เป็นผู้ประกาศข่าวประจำหอกระจายข่าวประจำหมู่บ้านและชุมชนแทนภายใน๑๕ วันข้อ ๒๓ ให้คณะกรรมการบริหารการดำเนินงานหอกระจายข่าวประจำหมู่บ้านและชุมชนดูแล บำรุงรักษาและซ่อมแซมหอกระจายข่าวประจำหมู่บ้านและชุมชนให้อยู่ในสภาพที่ใช้งานได้อยู่เสมอโดยองค์กรปกครองส่วนท้องถิ่นให้ความช่วยเหลือด้านเทคนิคและงบประมาณตามความจำเป็นข้อ ๒๔ คณะกรรมการบริหารการดำเนินงานหอกระจายข่าวประจำหมู่บ้านและชุมชนอาจตั้งกองทุนหอกระจายข่าวประจำหมู่บ้านและชุมชนเพื่อเป็นค่าใช้จ่ายในการบริหารงาน การดูแลและซ่อมบำรุงข้อ ๒๕ให้องค์กรปกครองส่วนท้องถิ่นส่งเสริมและสนับสนุนการดำเนินงานหอกระจายข่าวประจำหมู่บ้านและชุมชนในเขตที่รับผิดชอบเพื่อเสริมสร้างความเข้มแข็งแก่คณะกรรมการบริหารการดำเนินงานหอกระจายข่าวประจำหมู่บ้านและชุมชนประกาศณ วันที่ ๑ กันยายน พ.ศ. ๒๕๔๗ประชา มาลีนนท์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยพรพิมล/พิมพ์๖มกราคม ๒๕๔๘อมราลักษณ์/พัชรินทร์/ตรวจ๒๖มกราคม ๒๕๔๘A+B[๑] รก.๒๕๔๗/พ๑๐๒ง/๒๕/๑๕กันยายน ๒๕๔๗